pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-นรม. และ รมว.กห. แสดงความเสียใจทหารและตำรวจ ที่เสียชีวิตในหน้าที่ขณะปฏิบัติหน้าที่ 3 จชต.
วันพุธที่ 29 กันยายน 2564
นรม. และ รมว.กห. แสดงความเสียใจทหารและตํารวจ ที่เสียชีวิตในหน้าที่ขณะปฏิบัติหน้าที่ 3 จชต.
พล.อ.ประยุทธ์ จันทร์โอชา นรม.และรมว.กห. ได้แสดงความเสียใจกับครอบครัวของทหารและตํารวจที่เสียชีวิตรวม 3 นายและได้รับบาดเจ็บอีก 4 นาย จาก 2 เหตุการณ์ของการปะทะและลอบวางระเบิดจากผู้ก่อความไม่สงบในพื้นที่ 3 จชต. ที่ผ่านมา
โดยเหตุการณ์แรก เป็นการเสียชีวิตของอาสาทหารพราน วัฎจักร พรหมนุ้ย อายุ 24 ปี ตําแหน่ง รอง ผบ.ชป.ร้อย ทพ.4603 ฉก.ทพ.46 จากการปฏิบัติหน้าที่เข้าพิสูจน์ทราบพื้นที่เป้าหมายและปะทะกับกลุ่มผู้ก่อเหตุรุนแรงบริเวณ บ้านฮูแตยือลอ ต.บาเระใต้ อ.บาเจาะ จ.นราธิวาส เมื่อ 1120 ที่ผ่านมา
และอีกเหตุการณ์หนึ่งในวันเดียวกัน เป็นการเสียชีวิตของเจ้าหน้าที่ตํารวจ สภ.จะนะ จํานวน 2 นาย คือ ร.ต.อ.ธีระศักดิ์ เครือคํา รอง สว.(สอบสวน )และ ส.ต.อ.ปริวัตร อุดม ผบ.หมู่(ป.)สภ.จะแนะ จ. นราธิวาส และได้รับบาดเจ็บอีก 4 นาย จากการลอบวางระเบิดเส้นทางในพื้นที่ บ้านน้ําวน ต.ช้างเผือก อ.จะแนะ จ.นราธิวาส ขณะปฏิบัติหน้าที่ระงับเหตุในพื้นที่
โดย พล.อ.ประยุทธ์’ ได้กําชับให้ กอ.รมน.ภาค 4 ( ส่วนหน้า ) และ ตร.ดูแลรักษาพยาบาลผู้ได้รับบาดเจ็บให้ดีที่สุด รวมทั้งให้การช่วยเหลือสนับสนุนครอบครัวกําลังพลที่เสียชีวิตในการบําเพ็ญกุศลอย่างสมเกียรติ และให้การช่วยเหลือดูแลครอบครัวผู้ได้รับบาดเจ็บและเสียชีวิตต่อเนื่องกันไป พร้อมกันนี้ พล.อ.ประยุทธ์’ ได้แสดงความห่วงใยการปฏิบัติงานของเจ้าหน้าที่ฝ่ายความมั่นคงทุกฝ่ายในการคุ้มครองดูแลรักษาความปลอดภัยประชาชนในพื้นที่ โดยย้ําขอให้ปฏิบัติหน้าที่ด้วยความระมัดระวัง ไม่ประมาท เร่งสืบสวนความเชื่อมโยงของ 2 เหตุการณ์และติดตามกลุ่มผู้กระทําผิดมาดําเนินการตามกฎหมายให้เร็วที่สุด
รัฐบาลไทย-ข่าวทำเนียบรัฐบาล-ทีม One Home พม. จ.ปทุมธานี จับมือภาคีเครือข่าย เร่งช่วยเหลือครอบครัวกลุ่มเปราะบาง 9 ชีวิต ที่มีทั้งเด็กเล็กและผู้สูงอายุ ติดเชื้อโควิด-19
วันอังคารที่ 3 สิงหาคม 2564
ทีม One Home พม. จ.ปทุมธานี จับมือภาคีเครือข่าย เร่งช่วยเหลือครอบครัวกลุ่มเปราะบาง 9 ชีวิต ที่มีทั้งเด็กเล็กและผู้สูงอายุ ติดเชื้อโควิด-19
ทีม One Home พม. จ.ปทุมธานี จับมือภาคีเครือข่าย เร่งช่วยเหลือครอบครัวกลุ่มเปราะบาง 9 ชีวิต ที่มีทั้งเด็กเล็กและผู้สูงอายุ ติดเชื้อโควิด-19
เมื่อวันที่20 ก.ค. 64เวลา 16.00 น. ที่กระทรวงการพัฒนาสังคมและความมั่นคงของมนุษย์ ถนนกรุงเกษม สะพานขาว กรุงเทพฯนางพัชรี อาระยะกุล ปลัดกระทรวงการพัฒนาสังคมและความมั่นคงของมนุษย์ (ปลัด พม.)เปิดเผยว่า จากกรณีครอบครัวหนึ่งที่อาศัยอยู่ในพื้นที่อําเภอคลองหลวง จังหวัดปทุมธานี ได้ติดเชื้อโควิด-19 รวมทั้งหมด 9 คน มีทั้งผู้สูงอายุและเด็กเล็กอายุ 1 ปี และ 5 ปี ซึ่งได้ขอความช่วยเหลือจากหน่วยงานต่างๆ ทั้งนี้ กระทรวงการพัฒนาสังคมและความมั่นคงของมนุษย์ (พม.) มีความห่วงใยครอบครัวดังกล่าว โดยทีมOne Homeพม. จังหวัดปทุมธานี ได้บูรณาการความช่วยเหลือแล้ว ผ่านสายด่วนโควิค-19 ผู้ว่าราชการจังหวัดปทุมธานี ด้วยการสอบสวนโรคและส่งข้อมูลผู้ป่วยทั้ง 9 คน เข้าสู่ระบบสํานักงานสาธารณสุขจังหวัดปทุมธานีเรียบร้อยแล้ว และวานนี้ (19ก.ค. 64) ทีมแพทย์ได้มีการโทรสอบถามอาการและแนะนําการปฏิบัติตัวระหว่างกักตัวที่บ้าน พร้อมทั้งการรับประทานยาระหว่างรอเข้าระบบการรักษา อีกทั้งทีมOne Homeพม. จังหวัดปทุมธานี ได้ลงพื้นที่เยี่ยมบ้านเพื่อมอบเครื่องอุปโภคบริโภคที่จําเป็นให้กับครอบครัวดังกล่าว ได้แก่ ไข่ไก่ข้าวสารน้ําดื่มปลากระป๋องน้ํามันพืชและบะหมี่กึ่งสําเร็จรูปตามโครงการผู้ว่าฯ สละเงิน 3 เดือน เพื่อช่วยเหลือพี่น้องประชาชนชาวปทุมธานี
นางพัชรีกล่าวต่อไปว่า ทั้งนี้ กลุ่มเปราะบางและประชาชนที่กําลังประสบปัญหาความเดือดร้อนจากผลกระทบของโรคโควิด-19 สามารถติดต่อขอความช่วยเหลือได้ที่ 1) ศูนย์ช่วยเหลือสังคม สายด่วน พม. โทร. 1300บริการ 24 ชม. 2) สํานักงานพัฒนาสังคมและความมั่นคงของมนุษย์จังหวัดทั่วประเทศ และ 3) อาสาสมัครพัฒนาสังคมและความมั่นคงของมนุษย์ (อพม.) ในพื้นที่
รัฐบาลไทย-ข่าวทำเนียบรัฐบาล-กระทรวงเกษตรฯ เร่งติดตามการดำเนินงานโครงการยกระดับแปลงใหญ่ฯ
วันจันทร์ที่ 24 มกราคม 2565
กระทรวงเกษตรฯ เร่งติดตามการดําเนินงานโครงการยกระดับแปลงใหญ่ฯ
กระทรวงเกษตรฯ เร่งติดตามการดําเนินงานโครงการยกระดับแปลงใหญ่ฯ เฉพาะกิจด้านการตรวจสอบการจัดทําบัญชี
นายอําพันธุ์ เวฬุตันติ รองปลัดกระทรวงเกษตรและสหกรณ์ เป็นประธานการประชุม ติดตาม เร่งรัด ขับเคลื่อนการดําเนินงานโครงการยกระดับแปลงใหญ่ด้วยเกษตรสมัยใหม่และเชื่อมโยงการตลาด การติดตามตรวจสอบเอกสารบัญชีของกลุ่มแปลงใหญ่ที่เข้าร่วมโครงการฯ ซึ่งพบข้อสังเกตในการจัดทําเอกสารบัญชีการใช้จ่ายเงินงบประมาณของกลุ่มแปลงใหญ่ที่ได้รับการสนับสนุน เพื่อให้เอกสารทางบัญชีของกลุ่มแปลงใหญ่เกิดความถูกต้องครบถ้วนตามเงื่อนไขโครงการฯ ผ่านระบบ Video Conference (Zoom Meeting) จากห้องประชุมกระทรวงเกษตรและสหกรณ์
ทั้งนี้ จากการติดตามข้อมูล พบว่า มี 56 จังหวัด ที่พบข้อสังเกตด้านการจัดทําบัญชีที่ไม่ถูกต้องตามเงื่อนไขโครงการฯ โดยแต่ละจังหวัดได้รับข้อสังเกตจากสํานักงานตรวจบัญชีในพื้นที่ไปแล้ว และส่วนใหญ่ได้ดําเนินการปรับปรุงแก้ไขแล้ว คาดว่าจะสามารถดําเนินการได้แล้วเสร็จตามกรอบระยะเวลาที่กําหนด
รองปลัดกระทรวงเกษตรและสหกรณ์ เปิดเผยว่า การติดตามการดําเนินงานโครงการยกระดับแปลงใหญ่ฯ ช่วงสุดท้ายก่อนสรุปโครงการ ต้องการให้เอกสารการดําเนินงานทุกอย่างเป็นไปอย่างถูกต้อง เพื่อสร้างความมั่นใจในการปฏิบัติงานในทุกด้าน จึงจําเป็นต้องเร่งรัดให้หน่วยงานปฏิบัติงานในระดับพื้นที่เร่งติดตามการปรับแก้การตรวจสอบเอกสารบัญชีที่สํานักงานตรวจบัญชีสหกรณ์ได้ให้ข้อสังเกตไว้ และมอบหมายให้หน่วยงานที่เกี่ยวข้องทั้งหน่วยงานเจ้าของสินค้าและหน่วยงานตรวจสอบบัญชีร่วมบูรณาการการทํางานเชิงรุก เพื่อแก้ปัญหาและสนับสนุนการดําเนินงานของกลุ่มแปลงใหญ่ต่อไป
รัฐบาลไทย-ข่าวทำเนียบรัฐบาล-The government is ready to listen to proposals from the National Fisheries Association of Thailand.
วันจันทร์ที่ 20 มิถุนายน 2565
The government is ready to listen to proposals from the National Fisheries Association of Thailand.
"The Prime Minister" assigned relevant agencies to consider the administration to be transparent and fair.
June 17, 2022, at 1330 hrs, at the Purple Room, Thai Khu Fah Building, Government House. The Government Spokesperson Thanakorn Wangboonkongchana revealed that Mr. Mongkol Sukcharoenkana, president of the National Fisheries Association of Thailand, along with the delegations, met with the Prime Minister and Minister of Defense Gen. Prayut Chan-o-cha to present issues and follow up on progress in solving fishers' difficulties, together with explaining the facts about the Environmental Justice Foundation's policy summary report (Environmental Justice Foundation: EJF) that has been presented to the Thai government. Mr. Disat Hotrakit, Secretary-General to the Prime Minister, General Nattaphon Nakpanich, Advisor to the Prime Minister, Ms. Ratchada Thanadirek, Deputy Spokesman for the Prime Minister's Office, Mr. Teeraphat Prayurasit, Permanent Secretary of the Prime Minister's Office, Deputy Permanent Secretary, Ministry of Agriculture and Cooperatives, and Mr. Chalermchai Suwannarak, Director-General of the Department of Fisheries also joined the meeting, outlined the key points as follows:
The National Fisheries Association of Thailand delegation thanked the Prime Minister and the government for proceeding to help the fishers; in particular, fishers' loans were issued immediately after the Prime Minister ordered the relevant authorities. The National Fisheries Association of Thailand proposes the Thai government take action, such as asking for assistance on the revision of the entire fishery law, expediting the modification of the law (Ministry rules for issuing fishing licenses) to solve problems integrally and solving problems related to importing aquatic animals from abroad, etc.
On this occasion, the Prime Minister mentioned the progress towards solving problems for fishers. The government is also ready to listen to information and proposals from the National Fisheries Association of Thailand by assigning relevant departments, both the Ministry of Agriculture and Cooperatives and the Department of Fisheries, to urgently consider these issues. In addition, the Prime Minister also spoke about supervising energy and oil prices. The government will do its best under the conditions that arise based on the interests of the people and the country as a priority.
รัฐบาลไทย-ข่าวทำเนียบรัฐบาล-รฟท. ร่วมกับ การรถไฟมาเลเซีย ทดลองเดินขบวนรถสินค้าคอนเทนเนอร์ ระหว่างประเทศไทย - มาเลเซีย - สปป.ลาว
วันอังคารที่ 16 สิงหาคม 2565
รฟท. ร่วมกับ การรถไฟมาเลเซีย ทดลองเดินขบวนรถสินค้าคอนเทนเนอร์ ระหว่างประเทศไทย - มาเลเซีย - สปป.ลาว
สร้าง Landbridge ใหม่ เชื่อมโยงการขนส่งสินค้าระหว่างประเทศ
เมื่อวันนี้ 15 สิงหาคม 2565 เวลา 16.30 น. ณ ย่านสถานีรับส่งสินค้าพหลโยธิน เขตจตุจักร กรุงเทพฯ นายนิรุฒ มณีพันธ์ ผู้ว่าการรถไฟแห่งประเทศไทย (รฟท.) กระทรวงคมนาคม และMr. Mohd. Rani Hisham bin Abdul Aziz ผู้ว่าการรถไฟมาเลเซีย เป็นประธานในพิธี โดยมี His Excellency, Dato’ Jojie Samuel เอกอัครราชทูตมาเลเซียประจําประเทศไทย และ His Excellency Datuk Isham Ishak ปลัดกระทรวงคมนาคมมาเลเซีย ให้เกียรติร่วมเป็นสักขีพยาน ในพิธีทดลองเดินขบวนรถสินค้าคอนเทนเนอร์ระหว่างประเทศ ระหว่าง รฟท. กับ การรถไฟมาเลเซีย ผ่านเส้นทางเดินรถสายใหม่ จากปาดังเบซาร์ (ฝั่งมาเลเซีย) ถึงจังหวัดหนองคาย และเชื่อมต่อไปยังสถานีท่านาแล้งใน สปป.ลาว เพื่อสนับสนุนการส่งออกสินค้าผ่านแดน และเชื่อมโยงการขนส่งสินค้าผ่านทางรถไฟของทั้ง 3 ประเทศ
นายนิรุฒ มณีพันธ์ ผู้ว่าการรถไฟแห่งประเทศไทย เปิดเผยว่า ความร่วมมือการเปิดเดินขบวนรถสินค้าคอนเทนเนอร์ จากปาดังเบซาร์ (ฝั่งมาเลเซีย) ถึงสถานีนาทา จังหวัดหนองคาย และขนส่งต่อไปยังสถานีท่านาแล้งใน สปป.ลาว ที่เกิดขึ้นในวันนี้ ถือเป็นหนึ่งในความสําเร็จของความร่วมมือระหว่างการรถไฟของทั้ง 2 ประเทศ ที่สนับสนุนให้มีการขนส่งสินค้าทางรถไฟ และสร้าง Landbridge เส้นทางใหม่ เชื่อมต่อการขนส่งสินค้าทางรางจากประเทศมาเลเซีย ถึงไทย และส่งต่อไปที่ สปป.ลาว ซึ่งสอดคล้องกับนโยบายของรัฐบาล และกระทรวงคมนาคม ที่ให้ความสําคัญต่อการพัฒนาระบบรางให้เป็นหนึ่งในโครงสร้างพื้นฐานด้านการคมนาคมขนส่งของประเทศ โดยมี รฟท. เป็นผู้พัฒนาและให้บริการโครงข่ายการขนส่งทางรางที่ดีแก่ภาคธุรกิจ และประชาชน
สําหรับ ขบวนรถสินค้าคอนเทนเนอร์ดังกล่าว จะทําการขนส่งสินค้าด้วยตู้คอนเทนเนอร์วางบนแคร่จํานวน 10 แคร่ ความยาว 20 ตู้ บรรทุกน้ําหนัก 62 ตัน/เที่ยว อัตราค่าขนส่งแบบเหมาขบวนรถไปกลับเที่ยวละ 320,800 บาท ซึ่งถึงเป็นอัตราการขนส่งที่ประหยัด และคุ้มค่าเมื่อเทียบกับการขนส่งสินค้าประเภทอื่น อีกทั้งยังสามารถอํานวยความสะดวกทั้งในด้านปริมาณการขนส่งได้ครั้งละจํานวนมาก และช่วยลดระยะเวลาการเดินทางได้เป็นอย่างดี
ทั้งนี้ การทดลองขนส่งสินค้าในระยะแรกจะเริ่มการขนส่งสินค้าเพื่อส่งออกและนําเข้าทางรถไฟ จากปาดังเบซาร์(ฝั่งมาเลเซีย) ไปสถานีนาทาก่อนจํานวน 20 ตู้ เริ่มออกเดินทางวันที่ 12 สิงหาคม 2565 จากปาดังเบซาร์(ฝั่งมาเลเซีย) ถึงสถานีหนองคายวันที่ 17 สิงหาคม 2565 เพื่อขนส่งต่อไปยังสถานีท่านาแล้ง สปป.ลาว และเชื่อมการขนส่งไปยังเส้นทางรถไฟจีน-ลาว สู่จุดหมายปลายทาง และหลังจากนั้นจะมีการทยอยขนส่งสินค้าทางรถไฟอย่างต่อเนื่องในอนาคต
รัฐบาลไทย-ข่าวทำเนียบรัฐบาล-พม.กาญจนบุรี เร่งช่วยเหลือครอบครัว 2 แม่ลูก กินยาฆ่าตัวตาย
วันจันทร์ที่ 21 มีนาคม 2565
พม.กาญจนบุรี เร่งช่วยเหลือครอบครัว 2 แม่ลูก กินยาฆ่าตัวตาย
พม.กาญจนบุรี เร่งช่วยเหลือครอบครัว 2 แม่ลูก กินยาฆ่าตัวตาย
วันนี้ (21 มี.ค. 65) เวลา 13.00 น.นางสาวแรมรุ้งวรวัธ รองปลัดกระทรวงการพัฒนาสังคมและความมั่นคงของมนุษย์ (รองปลัด พม.)ในฐานะโฆษกกระทรวงการพัฒนาสังคมและความมั่นคงของมนุษย์ เปิดเผยว่า เมื่อวันที่ 20 มี.ค. 65 เจ้าหน้าที่กระทรวง พม. จากบ้านพักเด็กและครอบครัวจังหวัดกาญจนบุรี ได้ลงพื้นที่เร่งให้ความช่วยเหลือครอบครัวที่ 2 แม่ลูกเสียชีวิตจากการทานยาฆ่าแมลงผสมกับกาแฟ เนื่องจากความเครียดจากภาระหนี้สินที่นําบ้านไปจํานองเพื่อกู้เงินนอกระบบ แต่ไม่มีเงินชําระ ซึ่งผู้เป็นแม่อายุ 51 ปี มีโรคประจําตัวหลายโรค ส่วนลูกสาว อายุ 22 ปี พิการทางสมองและป่วยติดเตียง ขณะนี้ ครอบครัวดังกล่าว เหลือสมาชิกเพียงคนเดียว คือ ลูกชายคนเล็ก อายุ 13 ปี เรียนจบชั้นประถมศึกษาปีที่ 6 ส่วนผู้เป็นพ่อและพี่สาวอีกคนเสียชีวิตก่อนหน้านี้แล้ว
ในเบื้องต้น เจ้าหน้าที่กระทรวง พม. ได้เข้าไปพูดคุยกับลูกชายคนเล็กเพื่อเยียวยาสภาพจิตใจ พร้อมทั้งให้คําปรึกษาแนะนําแนวทางการช่วยเหลือเด็กตามภารกิจตามพระราชบัญญัติคุ้มครองเด็ก พ.ศ.2546 อีกทั้งเร่งดําเนินเรื่องการช่วยเหลือเงินสงเคราะห์ต่างๆ โดยเฉพาะเงินสงเคราะห์ครอบครัวอุปถัมภ์ เพื่อเป็นค่าใช้จ่ายสําหรับเด็ก โดยผู้ดูแลเด็กจะได้รับเงินสงเคราะห์เดือนละ 2,000 บาท จนกระทั่งเด็กอายุครบ 18 ปีบริบูรณ์
นอกจากนี้ เรื่องการศึกษาของเด็ก ได้แนะนําสถาบันเพาะกล้าคุณธรรม กรมกิจการเด็กและเยาวชน (ดย.) เพื่อให้เด็กได้รับการศึกษาอย่างต่อเนื่องตามเกณฑ์ที่กําหนด โดยไม่เสียค่าใช้จ่ายแต่อย่างใด อีกทั้งเป็นการแบ่งเบาภาระผู้ปกครองในการเลี้ยงดูเด็ก จากนั้น จะติดตามให้การช่วยเหลือในเรื่องต่างๆ แก่เด็กและครอบครัวของผู้ดูแลเด็กในระยะยาวต่อไป
รัฐบาลไทย-ข่าวทำเนียบรัฐบาล-นายกฯ เร่งติดตามการดำเนินงานด้านเศรษฐกิจ - การทูต - แรงงาน หลังฟื้นความสัมพันธ์ไทย - ซาอุฯ คาดเห็นผลใน 2 เดือน
วันพุธที่ 2 กุมภาพันธ์ 2565
นายกฯ เร่งติดตามการดําเนินงานด้านเศรษฐกิจ - การทูต - แรงงาน หลังฟื้นความสัมพันธ์ไทย - ซาอุฯ คาดเห็นผลใน 2 เดือน
.....
นายธนกร วังบุญคงชนะ โฆษกประจําสํานักนายกรัฐมนตรี เผย จากการเยือนราชอาณาจักรซาอุดีอาระเบียของ พล.อ.ประยุทธ์ จันทร์โอชา นายกรัฐมนตรี และ รมว.กลาโหม ส่งผลให้เกิดการหารือในหลายมิติ ครอบคลุมประเด็นเศรษฐกิจ การทูต แรงงาน ฯลฯ โดยนายกรัฐมนตรีสั่งการให้หน่วยงานเร่งดําเนินการหลังเจรจาหารือ พร้อมตั้งคณะกรรมการติดตามการทํางาน ล่าสุดจะมีการเยือนประเทศไทยของรัฐมนตรีด้านแรงงาน เพื่อลงนาม MOU ซึ่งเร็วกว่าที่กําหนดไว้ภายใน 2 เดือน
.
รัฐบาลเดินหน้าส่งเสริมด้านแรงงานภายใต้หลักการ “รัฐจัดหา เอกชนจัดส่ง” หนุนแรงงานไทยมีฝีมือในสาขาบริการ โรงแรม สุขภาพ อุตสาหกรรมก่อสร้างไปทํางานในซาอุดีอาระเบีย สําหรับด้านการทูต จะมีการแต่งตั้งเอกอัครราชทูต และส่งเสริมความร่วมมือในกรอบพหุภาคีต่าง ๆ เช่น องค์การ OIC อาเซียน GCC รวมถึงการเป็นเจ้าภาพ APEC ของไทย พร้อมสร้างโอกาสทางการค้าการลงทุน ชูอาหารฮาลาลของไทย ศูนย์กลางการแพทย์และการท่องเที่ยวเพื่อรองรับนักเดินทางจากการเปิดเที่ยวบินตรงซาอุฯ - ไทย ในเร็ว ๆ นี้
.
อ่านเพิ่มเติม คลิกhttps://www.thaigov.go.th/news/contents/details/51153
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-พม. บุรีรัมย์ เร่งช่วยเหลือเด็กหญิง วัย 11 ปี ถูกล่ามโซ่ในบ้าน
วันพฤหัสบดีที่ 4 สิงหาคม 2565
พม. บุรีรัมย์ เร่งช่วยเหลือเด็กหญิง วัย 11 ปี ถูกล่ามโซ่ในบ้าน
พม. บุรีรัมย์ เร่งช่วยเหลือเด็กหญิง วัย 11 ปี ถูกล่ามโซ่ในบ้าน
วันที่ 3 ส.ค. 65เวลา 16.00 น.นางสาวแรมรุ้ง วรวัธ รองปลัดกระทรวงการพัฒนาสังคมและความมั่นคงของมนุษย์ (รองปลัด พม.)ในฐานะโฆษกกระทรวงการพัฒนาสังคมและความมั่นคงของมนุษย์ เปิดเผยว่า กรณีมีผู้ใช้ Facebook โพสต์คลิป เด็กหญิงถูกล่ามโซ่ไว้ในบ้าน โดยมีปู่กับย่าเด็กเป็นผู้ควบคุมและใช้ไม้ตีหลานตัวเอง ที่อําเภอลําปลายมาศ จังหวัดบุรีรัมย์ นั้น กระทรวงการพัฒนาสังคมและความมั่นคงของมนุษย์ (พม.) โดยทีม One Home พม. จังหวัดบุรีรัมย์ จากสํานักงานพัฒนาสังคมและความมั่นคงของมนุษย์จังหวัดบุรีรัมย์ ศูนย์ปฏิบัติการเพื่อป้องกันการกระทําความรุนแรงในครอบครัวจังหวัดบุรีรัมย์ บ้านพักเด็กและครอบครัวจังหวัดบุรีรัมย์ และหน่วยงานที่เกี่ยวข้อง ได้ร่วมกันลงพื้นที่ตรวจสอบข้อเท็จจริง พร้อมทั้งให้ความช่วยเหลือแล้วตามภารกิจของกระทรวง พม.
นางสาวแรมรุ้งกล่าวว่า จากการลงพื้นที่ตรวจสอบข้อเท็จจริง พบว่า เด็กหญิงผู้ถูกกระทําความรุนแรง อายุ 11 ปี กําลังศึกษาชั้นประถมศึกษาปีที่ 4 มีอาการสมาธิสั้น ต้องรับยารักษาอย่างต่อเนื่อง โดยอาศัยอยู่กับปู่ อายุ 59 ปี และย่า อายุ 50 ปี ซึ่งได้เลี้ยงดูมาตั้งแต่เด็ก เนื่องจากพ่อและแม่ของเด็กแยกทางกัน และพ่อไม่ได้มาดูแล โดยวันเกิดเหตุ ปู่และย่าออกไปหาปลา ไม่ได้พาหลานไปด้วย จึงล่ามโซ่และใช้เชือกมัดกับขื่อบ้าน ซึ่งบางวันต้องออกไปทํางานรับจ้างเพื่อหาเงินมาเลี้ยงครอบครัว อีกทั้งได้ตีหลาน เพราะโมโหที่หลานมีนิสัยดื้อรั้น ชอบหนีไปเที่ยวเล่นกับเพื่อนจนมืดจนค่ํา ไม่ยอมกลับบ้าน ซึ่งปู่และย่าได้ห้ามปราบไว้เป็นประจํา แต่หลานไม่ยอมเชื่อฟัง จึงจําเป็นต้องใช้ความรุนแรง แต่กระทําด้วยความเป็นห่วงหลาน
นางสาวแรมรุ้งกล่าวเพิ่มเติมว่า ทั้งนี้ กระทรวง พม. โดยทีม One Home พม. จังหวัดบุรีรัมย์ และหน่วยงานที่เกี่ยวข้องได้ร่วมกันให้การช่วยเหลือต่างๆ ได้แก่ 1) พาเด็กไปตรวจร่างกายที่โรงพยาบาลในพื้นที่ และคุ้มครองสวัสดิภาพเด็กชั่วคราว โดยแยกเด็กออกจากครอบครัว และให้ความคุ้มครองสวัสดิภาพเด็ก ณ บ้านพักเด็กและครอบครัวจังหวัดบุรีรัมย์ 2) ประสานโรงพยาบาลจิตเวชนครราชสีมาราชนครินทร์ เพื่อประเมินสภาพจิตใจกับแพทย์เฉพาะทาง และดําเนินการบําบัด ฟื้นฟูจิตใจเด็ก และ 3) ประชุมทีมสหวิชาชีพ เพื่อวางแผนการช่วยเหลือร่วมกับครอบครัว ในการปรับพฤติกรรมของเด็ก ปู่และย่าของเด็ก เพื่อให้สามารถอาศัยอยู่ด้วยความเข้าใจซึ่งกันและกันได้เช่นเดิมต่อไป ทั้งนี้ หากประชาชนพบเห็นเด็กถูกกระทําความรุนแรงหรือประสบปัญหาทางสังคม สามารถติดต่อขอความช่วยเหลือได้ที่ ศูนย์ช่วยเหลือสังคม สายด่วน พม. โทร. 1300 บริการฟรี 24 ชั่วโมง และสํานักงานพัฒนาสังคมและความมั่นคงของมนุษย์จังหวัดทั่วประเทศ ตลอดจนอาสาสมัครพัฒนาสังคมและความมั่นคงของมนุษย์ (อพม.) ในพื้นที่ ซึ่งกระทรวงพม. พร้อมให้ความช่วยเหลืออย่างเต็มที่
รัฐบาลไทย-ข่าวทำเนียบรัฐบาล-สธ.ห่วงไฟไหม้โรงงานผลิตโฟม ส่งทีมคัดกรองสุขภาพประชาชนและดูแลสิ่งแวดล้อม
วันจันทร์ที่ 5 กรกฎาคม 2564
สธ.ห่วงไฟไหม้โรงงานผลิตโฟม ส่งทีมคัดกรองสุขภาพประชาชนและดูแลสิ่งแวดล้อม
กระทรวงสาธารณสุข เผยเหตุไฟไหม้โรงงานผลิตโฟม พบสารเคมีที่กระทบกับระบบทางเดินหายใจ ส่งเจ้าหน้าที่จากโรงพยาบาล รพ.สต.และ อสม.ในพื้นที่ดูแลประชาชนในศูนย์อพยพ 7 แห่ง พร้อมสั่งการ สคร.6 ชลบุรีคัดกรองสุขภาพประชาชนและให้ศูนย์อนามัยที่ 6 ชลบุรี ให้ความรู้
กระทรวงสาธารณสุข เผยเหตุไฟไหม้โรงงานผลิตโฟม พบสารเคมีที่กระทบกับระบบทางเดินหายใจ ส่งเจ้าหน้าที่จากโรงพยาบาล รพ.สต.และ อสม.ในพื้นที่ดูแลประชาชนในศูนย์อพยพ 7 แห่ง พร้อมสั่งการ สคร.6 ชลบุรีคัดกรองสุขภาพประชาชนและให้ศูนย์อนามัยที่ 6 ชลบุรี ให้ความรู้การดูแลสุขภาพและป้องกันตนเอง รวมทั้งให้คําแนะนําด้านอนามัยสิ่งแวดล้อมในพื้นที่เกิดเหตุ
นายแพทย์เกียรติภูมิ วงศ์รจิต ปลัดกระทรวงสาธารณสุข ให้สัมภาษณ์ว่า ได้รับรายงานจากสํานักงานสาธารณสุขจังหวัดสมุทรปราการ วันที่5 กรกฎาคม 2564 รับแจ้งเหตุจากสายด่วน 1669 มีเหตุระเบิดในโรงงานหมิงตี้เคมิคอล จํากัด ต.บางพลีใหญ่ อ.บางพลี จ.สมุทรปราการ เหตุระเบิดเวลา 03.20 น. เป็นโรงงานผลิตโฟมมีสารเคมี ภายในถัง 2,000 ตันหลังได้รับแจ้งเหตุสํานักงานสาธารณสุขจังหวัดได้ร่วมกับหน่วยงานในพื้นที่เปิดศูนย์บัญชาการร่วม ณ มูลนิธิร่วมกตัญญู ตั้งศูนย์คัดแยกผู้บาดเจ็บ ณ อบต.บางพลีใหญ่ พร้อมประสานหาข้อมูลสารเคมีในโรงงานที่เกิดเหตุและให้แพทย์อาชีวเวชศาสตร์หาความเป็นพิษของสารเคมี ข้อมูลจากศูนย์สั่งการEMS รพ.สมุทรปราการ ณ เวลา 17.30 น. ยอดผู้บาดเจ็บรวม 39 ราย เสียชีวิต 1 ราย
นายแพทย์เกียรติภูมิกล่าวว่าได้สั่งการให้สํานักงานสาธารณสุขจังหวัดส่งเจ้าหน้าที่อาชีวเวชกรรมและฝ่ายเวชกรรม รพ.บางพลี สสอ.บางพลี รพ.สต.และ อสม.ในพื้นที่เข้าดูแลประชาชน ร่วมกับองค์กรปกครองท้องถิ่น ดูแลสุขภาพและอํานวยความสะดวกที่ศูนย์อพยพ 7 แห่งเกือบ 2,000 คน ได้แก่ วัดบางพลีใหญ่กลาง,รร.คลองบางกระบือ ,รร.ปริญญานุสรณ์ฯ ,ศาลพ่อแหลม , วัดบางโฉลงใน ,วัดบางโฉลงนอกและวัดบางพลีใหญ่ใน และประชาสัมพันธ์การดูแลตนเองเบื้องต้นสําหรับประชาชนที่ได้รับผลกระทบจากไฟไหม้โรงงานสารเคมี นอกจากนี้ได้สั่งการให้สํานักควบคุมป้องกันโรคที่6 ชลบุรี ลงพื้นที่คัดกรองสุขภาพประชาชนที่ได้รับผลกระทบจากไฟไหม้โรงงานสารเคมี ประสานศูนย์อนามัยที่ 6 ชลบุรี ลงพื้นที่ให้ความรู้การดูแลสุขภาพและป้องกันตนเองรวมทั้งให้คําแนะนําด้าน อนามัยสิ่งแวดล้อมในพื้นที่เกิดเหตุ
สําหรับสารเคมีที่พบเป็นสารสไตรีนโมโนเมอร์ เป็นของเหลวใสและข้นเหนียว ถ้าสารมีอุณหภูมิ 31°C (88°F) ขึ้นไป จะติดไฟและกลายเป็นสารอินทรีย์ระเหยง่าย หากถูกเผาไหม้จะกลายเป็นก๊าซคาร์บอนมอนอกไซด์(CO)ถ้าหายใจเข้าไปจะเกิดการระคายเคืองต่อระบบทางเดินหายใจ และลําคอ ปวดศีรษะ มึนงง อ่อนเพลีย คลื่นไส้ และมึนเมา ถ้าได้รับสารปริมาณสูงจะมีอาการชักและเสียชีวิตได้ นอกจากนี้ การหายใจเข้าไปในระยะ นาน ๆ แม้ว่าความเข้มข้นต่ําจะทําให้อาจมีอาการทางสายตา การได้ยินเสื่อมลง และการตอบสนองช้าลง ส่วน ผลในระยะยาวนั้นยังไม่ทราบแน่ชัด ถ้าเข้าตา จะเคืองตา ถ้าถูกผิวหนัง จะรู้สึกระคายผิว ถ้าสารซึมเข้าผิวหนัง จะมีอาการเหมือนหายใจเข้าไป ทําให้ผิวแดง แห้งและแตก
**********************************5 กรกฎาคม 2564
รัฐบาลไทย-ข่าวทำเนียบรัฐบาล-"สำนักงานปลัดกระทรวงกลาโหม กองบัญชาการกองทัพไทย กองทัพอากาศ และสำนักงานตำรวจแห่งชาติ ร่วมเป็นเจ้าภาพบำเพ็ญกุศลสวดพระอภิธรรมศพเจ้าประคุณสมเด็จพระวันรัต"
วันพฤหัสบดีที่ 28 เมษายน 2565
"สํานักงานปลัดกระทรวงกลาโหม กองบัญชาการกองทัพไทย กองทัพอากาศ และสํานักงานตํารวจแห่งชาติ ร่วมเป็นเจ้าภาพบําเพ็ญกุศลสวดพระอภิธรรมศพเจ้าประคุณสมเด็จพระวันรัต"
เมื่อวันที่ 27 เมษายน เวลา 15.00 น. ที่วัดบวรนิเวศราชวรวิหาร สํานักงานปลัดกระทรวงกลาโหม เป็นเจ้าภาพบําเพ็ญกุศลสวดพระอภิธรรมศพ เจ้าประคุณสมเด็จพระวันรัต (จุนท์ พฺรหฺมคุตฺโต) เจ้าอาวาสวัดบวรนิเวศราชวรวิหาร
โดยมี กองบัญชาการกองทัพไทย กองทัพอากาศ สํานักงานตํารวจแห่งชาติ ร่วมเป็นเจ้าภาพ
พลเอก วรเกียรติ รัตนานนท์ ปลัดกระทรวงกลาโหม รองปลัดกระทรวงกลาโหม พร้อมด้วยผู้บังคับบัญชาระดับสูง และข้าราชการของสํานักงานปลัดกระทรวงกลาโหมร่วมพิธี
เจ้าประคุณสมเด็จพระวันรัต (จุนท์ พฺรหฺมคุตฺโต) เป็นสมเด็จพระราชาคณะฝ่ายธรรมยุติกนิกาย ผู้ปฏิบัติหน้าที่เจ้าคณะใหญ่คณะธรรมยุต, ประธานคณะสนองงานในสมเด็จพระสังฆราช และเจ้าอาวาสวัดบวรนิเวศราชวรวิหาร ได้ละสังขารอย่างสงบ เมื่อวันที่ 15 มีนาคม 2565 ทั้งนี้ วัดบวรนิเวศราชวรวิหารได้จัดบําเพ็ญกุศลสวดพระอภิธรรมศพเจ้าประคุณสมเด็จพระวันรัต ตั้งแต่วันที่ 17 มีนาคมที่ผ่านมา และเปิดโอกาสให้องค์กร หน่วยงานราชการและเอกชน ตลอดจนคณะศิษยานุศิษย์ รับเป็นเจ้าภาพในการสวดพระอภิธรรม
รัฐบาลไทย-ข่าวทำเนียบรัฐบาล-กรมการขนส่งทางบก เผยยอดการใช้บริการช่องทางชำระภาษีรถประจำปีในเขตกรุงเทพมหานคร
วันเสาร์ที่ 27 พฤศจิกายน 2564
กรมการขนส่งทางบก เผยยอดการใช้บริการช่องทางชําระภาษีรถประจําปีในเขตกรุงเทพมหานคร
พร้อมผลักดันเจ้าของรถใช้บริการชําระภาษีรถประจําปีผ่านช่องทางออนไลน์ สะดวก ปลอดภัย ตอบโจทย์การใช้ชีวิตยุค New Normal
นางพรรณี พุ่มพันธ์ รองอธิบดีกรมการขนส่งทางบก เปิดเผยว่า การให้บริการรับชําระภาษีประจําปีในปีงบประมาณ 2565 กรมการขนส่งทางบกมุ่งเน้นผลักดันให้ผู้เสียภาษีรถประจําปี ใช้บริการชําระภาษีผ่านช่องทางออนไลน์ให้มากยิ่งขึ้น โดยในเดือนตุลาคม 2564 ซึ่งเป็นเดือนแรกของปีงบประมาณ 2565 มียอดการให้บริการชําระภาษีรถประจําปีผ่านช่องทางออนไลน์ ที่เว็บไซต์กรมการขนส่งทางบก https://eservice.dlt.go.th มีผู้ใช้บริการจํานวน 50,524 คัน และแอปพลิเคชัน DLT Vehicle Tax มีผู้ใช้บริการจํานวน 5,916 คัน ซึ่งมีแนวโน้มที่ประชาชนจะใช้บริการรับชําระภาษีผ่านช่องทางออนไลน์เพิ่มมากขึ้นอย่างต่อเนื่อง ตอบโจทย์การดําเนินชีวิตในยุค New Normal ของประชาชนที่ต้องการความสะดวกสบาย เจ้าของรถไม่ต้องเดินทางมาสํานักงานขนส่ง และช่วยลดความเสี่ยงในการติดเชื้อไวรัส COVID-19 สําหรับสถิติการให้บริการชําระภาษีรถประจําปีในเขตกรุงเทพมหานคร เดือนตุลาคม 2564 มีผู้ใช้บริการจํานวนทั้งสิ้น 490,331 คัน ช่องทางการใช้บริการรับชําระภาษีรถประจําปี ณ สํานักงานขนส่งกรุงเทพมหานครพื้นที่ 1-5 มีผู้ใช้บริการมากที่สุด จํานวน 351,730 คัน รองลงมาคือการใช้บริการเลื่อนล้อต่อภาษี (Drive Thru for Tax) จํานวน 66,349 คัน ผ่านเคาน์เตอร์เซอร์วิส จํานวน 12,130 คัน ผ่านตู้รับชําระภาษีรถประจําปีอัตโนมัติ (Kiosk) จํานวน 1,859 คัน นอกจากนี้ ยังมีบริการชําระภาษีผ่านแอปพลิเคชัน mPAY และ Truemoney Wallet จํานวน 988 คัน และที่ทําการไปรษณีย์ จํานวน 835 คัน
รองอธิบดีกรมการขนส่งทางบก กล่าวเพิ่มเติมว่า กรมการขนส่งทางบก อํานวยความสะดวกให้เจ้าของรถสามารถชําระภาษีรถล่วงหน้าก่อนครบกําหนด 90 วัน ก่อนวันที่ภาษีรถสิ้นอายุ พร้อมยกระดับมาตรฐานการบริการให้ครอบคลุมเจ้าของรถที่มีอายุการใช้งานเกิน 7 ปี หรือรถจักรยานยนต์ที่มีอายุการใช้งานเกิน 5 ปี หรือรถที่ค้างชําระภาษีเกิน 1 ปี สามารถชําระภาษีผ่านช่องทางออนไลน์ได้ที่เว็บไซต์กรมการขนส่งทางบก https://eservice.dlt.go.th หรือแอปพลิเคชัน DLT Vehicle Tax โดยต้องนํารถเข้าตรวจสภาพกับสถานตรวจสภาพรถ (ตรอ.) ให้เรียบร้อยก่อนดําเนินการชําระภาษีประจําปี ส่วนรถที่ไม่มีเงื่อนไขต้องตรวจสภาพรถก่อนชําระภาษีสามารถดําเนินการได้ทันที ช่องทางออนไลน์ดังกล่าวสามารถเลือกรับเครื่องหมายแสดงการเสียภาษี และใบเสร็จรับเงินทางไปรษณีย์ ซึ่งจะได้รับภายใน 5 วันทําการ นับจากวันชําระเงิน หรือรับผ่านตู้รับชําระภาษีรถประจําปีอัตโนมัติ (Kiosk) ภายในสํานักงานขนส่งกรุงเทพมหานครพื้นที่ 1-5 ทั้งนี้ การชําระภาษีรถประจําปีผ่านแอปพลิเคชัน DLT Vehicle Tax เมื่อดําเนินการเรียบร้อยแล้ว ระบบจะแสดงหลักฐานการชําระภาษีรถประจําปีชั่วคราว เพื่อใช้เป็นหลักฐานแสดงการชําระภาษีจนกว่าจะได้รับเครื่องหมายการเสียภาษีประจําปีจากกรมการขนส่งทางบก สะดวกสบาย อยู่ที่ไหนก็สามารถชําระภาษีรถประจําปีได้
รัฐบาลไทย-ข่าวทำเนียบรัฐบาล-ครม. รับทราบการขยายเวลาลดเงินนำส่งจากสถาบันการเงินเป็นการชั่วคราวอีก 1 ปี
วันอังคารที่ 19 ตุลาคม 2564
ครม. รับทราบการขยายเวลาลดเงินนําส่งจากสถาบันการเงินเป็นการชั่วคราวอีก 1 ปี
ครม. รับทราบการขยายเวลาลดเงินนําส่งจากสถาบันการเงินเป็นการชั่วคราวอีก 1 ปี
นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยหลังการประชุมคณะรัฐมนตรี (ครม.) เมื่อวันที่ 19 ตุลาคม 2564 ว่า ครม.รับทราบการขยายเวลาการปรับลดอัตราเงินนําส่งจากสถาบันการเงินเป็นการชั่วคราวอีก 1 ปี โดยลดจากเดิมอัตราร้อยละ 0.46 ต่อปี เป็นร้อยละ 0.23 ต่อปี จนถึงสิ้นปี 2565 ตามที่กระทรวงการคลังเสนอ เพื่อลดต้นทุนทางการเงินของสถาบันการเงินและส่งผ่านต้นทุนที่ลดลงไปช่วยเหลือภาคธุรกิจและประชาชนที่ได้รับผลกระทบจากการแพร่ระบาดของโรคโควิด 19 ได้อย่างเต็มที่
สําหรับผลกระทบจากการขยายระยะเวลาดังกล่าว ทางธนาคารแห่งประเทศไทยประเมินแล้วว่า ยังมีเงินเพียงพอสําหรับการชําระดอกเบี้ยเงินกู้ในช่วงเวลาดังกล่าว ตามพระราชกําหนดให้อํานาจกระทรวงการคลังกู้เงินและจัดการเงินกู้เพื่อช่วยเหลือกองทุนเพื่อการฟื้นฟูและพัฒนาระบบสถาบันการเงิน พ.ศ.2541 (FIDF 1) และพระราชกําหนดให้อํานาจกระทรวงการคลังกู้เงินและจัดการเงินกู้เพื่อช่วยเหลือกองทุนเพื่อการฟื้นฟูและพัฒนาระบบสถาบันการเงิน ระยที่ 2 พ.ศ.2545 (FIDF 3) และการชําระคืนหนี้ต้นเงิน FIDF 1 และ FIDF 3 จะแล้วเสร็จภายในปี 2574 เช่นเดิม
รัฐบาลไทย-ข่าวทำเนียบรัฐบาล-สำนักงานสลากฯ ชี้แจงวิธีการจำหน่ายสลากผ่านแพลตฟอร์ม "สลากดิจิทัล" หลังปิดรับสมัคร
วันพุธที่ 11 พฤษภาคม 2565
สํานักงานสลากฯ ชี้แจงวิธีการจําหน่ายสลากผ่านแพลตฟอร์ม "สลากดิจิทัล" หลังปิดรับสมัคร
หลังจากที่ปิดรับสมัครตัวแทนจําหน่ายสลากกินแบ่งรัฐบาลผ่านแพลตฟอร์มจําหน่ายสลากกินแบ่งรัฐบาลหรือสลากดิจิทัลไปวานนี้ มีผู้สนใจสมัครเข้าร่วมโครงการเป็นตัวแทนจําหน่ายสลากดิจิทัล จํานวน 4,802 รายแบ่งเป็นผู้ซื้อจองล่วงหน้า 4,676 ราย และตัวแทนจําหน่าย 126 ราย
วันนี้ (11 พฤษภาคม 2565) เวลา 10.00 น. นายลวรณ แสงสนิท ประธานกรรมการสลากกินแบ่งรัฐบาล เปิดเผยว่า หลังจากที่ปิดรับสมัครตัวแทนจําหน่ายสลากกินแบ่งรัฐบาลผ่านแพลตฟอร์มจําหน่ายสลากกินแบ่งรัฐบาลหรือสลากดิจิทัลไปเมื่อวานนี้ มีผู้สนใจสมัครเข้าร่วมโครงการเป็นตัวแทนจําหน่ายสลากดิจิทัล จํานวน 4,802 รายแบ่งเป็นผู้ซื้อจองล่วงหน้า 4,676 ราย และตัวแทนจําหน่าย 126 ราย และจะเปิดการจําหน่ายได้ตั้งแต่งวดวันที่ 16 มิถุนายน นี้ สํานักงานฯ จึงได้มีประกาศสํานักงานสลากกินแบ่งรัฐบาล เรื่อง วิธีการจําหน่ายสลากกินแบ่งรัฐบาล ผ่านแพลตฟอร์มจําหน่ายสลากกินแบ่งรัฐบาล หรือ สลากดิจิทัล (Digital Lottery) ลงวันที่ 10 พฤษภาคม 2565 ขึ้น เพื่อใช้เป็นแนวทางการจําหน่ายสําหรับตัวแทนจําหน่ายและการซื้อสลากของผู้ซื้อสลากดิจิทัลให้เกิดความชัดเจนในการปฏิบัติ
ประธานกรรมการสลากกินแบ่งรัฐบาล กล่าวต่อไปอีกว่า ประกาศดังกล่าว ได้ระบุถึงรายละเอียดการเปิดให้ซื้อขายสลากดิจิทัลบนแพลตฟอร์มในแต่ละงวด ทุกวันจะเปิดตั้งแต่ เวลา 06.00 น. – 23.00 น. และในวันออกรางวัลจะเปิดให้ซื้อขายตั้งแต่เวลา 06.00 น. – 14.00 น. โดยตัวแทนจําหน่ายสลากดิจิทัลต้องเป็นผู้ลงทะเบียนแอปพลิเคชันถุงเงินและแอปพลิเคชันเป๋าตัง รวมถึงชําระค่าสลากกินแบ่งรัฐบาลที่จัดพิมพ์โดยสํานักงานฯ และสํานักงานฯส่งมอบสลากดังกล่าวให้สํานักงานเพื่อสแกนเป็นรูปภาพสลากและข้อมูลสลาก ก่อนนําเข้าเป็นข้อมูลอิเล็กทรอนิกส์ในแพลตฟอร์ม สําหรับผู้ซื้อต้องมีอายุไม่ต่ํากว่า 20 ปีบริบูรณ์ และจะต้องลงทะเบียนผ่านแอปพลิเคชันเป๋าตังและทําการพิสูจน์ตัวตนตามที่แอปพลิเคชันกําหนดไว้ โดยสามารถค้นหาสลากดิจิทัลในแอปพลิเคชันเป๋าตังได้ 2 วิธี คือการค้นหาด้วยตัวเลขที่ต้องการ และการค้นหาจากร้านค้าที่จําหน่าย เมื่อเลือกสลากที่ต้องการซื้อเรียบร้อยแล้ว จะต้องชําระเงินค่าสลากที่เลือกภายในระยะเวลาที่กําหนด เมื่อชําระค่าสลากเรียบร้อยแล้ว กรรมสิทธิ์ในสลากจะตกเป็นของผู้ซื้อทันที จะไม่สามารถนําไปซื้อ-ขายได้อีก ส่วนสลากที่ไม่ถูกรางวัลในแต่ละงวด หากประสงค์ที่จะรับสลากให้ติดต่อรับได้ที่สํานักงานฯ ภายในก่อนวันออกรางวัลของงวดถัดไป
นายลวรณ แสงสนิท กล่าวในตอนท้ายว่า โครงการจําหน่ายสลากฯ ผ่านแพลตฟอร์มจําหน่ายสลากกินแบ่งรัฐบาลหรือสลากดิจิทัล นี้ เป็นหนึ่งในมาตรการที่สํานักงานสลากฯ มุ่งหมายจะใช้ในการแก้ไขปัญหาสลากเกินราคา ซึ่งจะเริ่มจําหน่ายตั้งแต่วันที่ 2 มิถุนายน 2565 เป็นต้นไป จึงขอความร่วมมือจากประชาชนผู้ซื้อสลากทุกท่านไม่ซื้อสลากเกินราคา เพื่อรักษาสิทธิ์ทั้งผู้ซื้อและผู้ขาย
รัฐบาลไทย-ข่าวทำเนียบรัฐบาล-ครม. รับทราบผลการดำเนินงานนำสายไฟฟ้าลงใต้ดินของกฟน. ดำเนินการแล้วเสร็จ 48.6 กิโลเมตร ยังเหลืออีก 187.5 กิโลเมตร
วันอังคารที่ 27 กรกฎาคม 2564
ครม. รับทราบผลการดําเนินงานนําสายไฟฟ้าลงใต้ดินของกฟน. ดําเนินการแล้วเสร็จ 48.6 กิโลเมตร  ยังเหลืออีก 187.5 กิโลเมตร
ครม. รับทราบผลการดําเนินงานนําสายไฟฟ้าลงใต้ดินของกฟน. ดําเนินการแล้วเสร็จ 48.6 กิโลเมตร  ยังเหลืออีก 187.5 กิโลเมตร
น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า คณะรัฐมนตรี(ครม.)รับทราบรายงานผลการดําเนินการตามแผนงานเปลี่ยนระบบสายไฟฟ้าอากาศเป็นสายไฟฟ้าใต้ดิน ของการไฟฟ้านครหลวง (กฟน.) ปี 2563 โดย กฟน.มีแผนดําเนินโครงการเปลี่ยนระบบสายไฟฟ้าอากาศเป็นสายไฟฟ้าใต้ดิน ครอบคลุมพื้นที่กรุงเทพมหานคร นนทบุรี และสมุทรปราการ ระยะทางรวม 236.1 กิโลเมตร มีกรอบระยะเวลาดําเนินการตั้งแต่ปี 2527-2567 รวม 8 แผน ได้ดําเนินการแล้วเสร็จ 48.6 กิโลเมตร ประกอบด้วย โครงการถนนสีลม ปทุมวัน และจิตรลดา 16.2 กิโลเมตร, โครงการพหลโยธิน พญาไทและสุขุมวิท 24.4 กิโลเมตร และโครงการปทุมวัน จิตรลดา พญาไท และบางส่วนของโครงการนนทรี 8 กิโลเมตร โดยยังมีแผนงานและโครงการที่อยู่ระหว่างดําเนินการอีกรวมระยะทาง 187.5 กิโลเมตร
ทั้งนี้ ในปี 2563 กฟน.มีแผนการเบิกจ่ายจํานวนเงิน 3,866.121 ล้านบาท โดย ณ เดือน ธันวาคม 2563 ได้มีการเบิกจ่ายเงินรวม 2,312.608 ล้านบาท หรือคิดเป็นร้อยละ 59.82 ของแผนการเบิกจ่าย ซึ่งกฟน.ระบุว่าจะติดตามเร่งรัดการดําเนินการตามแผนงาน ให้แล้วเสร็จตามเป้าหมายและกรอบระยะเวลาที่กําหนด เนื่องจากในระหว่างการดําเนินการก่อสร้าง พบอุปสรรคในการเปลี่ยนระบบสายไฟฟ้าอากาศเป็นสายไฟฟ้าใต้ดินที่จําเป็นต้องมีการแก้ไขเปลี่ยนแปลงแบบเช่น การเพิ่มระดับความลึกของบ่อพักและท่อร้อยสายไฟฟ้าใต้ดินเพื่อหลบอุปสรรค ทําให้ส่งผลกระทบต่อการเบิกจ่ายงบประมาณล่าช้ากว่าแผนงานที่กําหนด ซึ่งกฟน.ได้พิจารณาปรับแผนการดําเนินการโดยเน้นให้เร่งรัดระยะเวลาในการก่อสร้างให้เร็วยิ่งขึ้น เพื่อให้สามารถดําเนินการได้ตามแผนงานที่กําหนด
รัฐบาลไทย-ข่าวทำเนียบรัฐบาล-เพิ่มข้อกำหนดจริยธรรมข้าราชการการเมือง
วันอาทิตย์ที่ 26 กันยายน 2564
เพิ่มข้อกําหนดจริยธรรมข้าราชการการเมือง
วันอาทิตย์ที่ 26 กันยายน 2564
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลเห็นชอบร่างประมวลจริยธรรมของข้าราชการการเมือง โดยเป็นการปรับเพิ่มเติมสาระสําคัญ ได้แก่ กําหนดให้ข้าราชการการเมืองต้องดํารงตนโดยเปิดเผยหรือให้ข้อมูลข่าวสารอันอยู่ในความรับผิดชอบของตนอย่างถูกต้องครบถ้วนและไม่บิดเบือนแก่ประชาชน เพื่อให้สอดคล้องกับ พ.ร.บ.ข้อมูลข่าวสารของทางราชการ พ.ศ.2540 และกําหนดให้ปฏิบัติหน้าที่อย่างเป็นธรรม ไม่เลือกปฏิบัติ และไม่ใช้สถานะหรือตําแหน่งการเป็นข้าราชการการเมืองเข้าก้าวก่าย หรือ แทรกแซง เกี่ยวกับการดําเนินการทางวินัย โดยให้ใช้บังคับกับผู้ปฏิบัติงานให้แก่ข้าราชการการเมืองในตําแหน่งที่ปรึกษาหรือตําแหน่งอื่น ๆ ที่รัฐมนตรีแต่งตั้งนอกเหนือจากในระเบียบข้าราชการการเมืองและระเบียบสํานักนายกรัฐมนตรีด้วย
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-Thailand and Myanmar to enhance economic cooperation in parallel with border peacekeeping
วันอังคารที่ 23 สิงหาคม 2565
Thailand and Myanmar to enhance economic cooperation in parallel with border peacekeeping
Thailand and Myanmar to enhance economic cooperation in parallel with border peacekeeping
August 22, 2022, at 1330hrs, at the Ivory Room, Thai Khu Fah Building, Government House, H.E. U Chit Swe, Ambassador of the Republic of the Union of Myanmar to Thailand, paid a courtesy call on Prime Minister and Defense Minister Gen. Prayut Chan-o-cha on occasion of his assumption of the position. Deputy Secretary-General to the Prime Minister and Acting Government Spokesperson Anucha Burapachaisri disclosed gist of the meeting as follows:
The Prime Minister welcomed the Myanmar Ambassador to Thailand, and expressed confidence that the Ambassador would be able to take on the role to promote “Natural Strategic Partnership” between the two countries, while the Thai Government stands ready to provide support to the Ambassador. He also expressed intent for Thailand and Myanmar to continue to maintain interaction and cooperation at different levels.
The Myanmar Ambassador expressed pleasure to be tenured in Thailand, and hoped to take forward existing cooperation, as well as development of new cooperation. He commended Thailand’s economic capacity, and extended an invitation for Thai investors to invest in Myanmar in the fields of their expertise.
Both parties also discussed issues of mutual interest:
With regards to border peacekeeping and cross-border issues, the Prime Minister expressed hope for border peace and trade. He thanked Myanmar for its cooperation in addressing various border issues, i.e., narcotics, illegal immigration, human trafficking, and cross-border crimes, especially call center gangs, hybrid scam, and online gambling websites. Myanmar’s assistance provided to the Thai people during the pandemic is also appreciated.
On economic cooperation, both parties came to terms to promote mutual transactions for economic expansion. Myanmar has allowed the use of Baht together with Kyat for the benefit of border trade activities, which is expected to help increase mutual trade value. Thailand calls on the Myanmar Government to take care of Thai investors, and hopes for the country’s speedy economic recovery.
Thailand is also pleased with energy cooperation for mutual benefit of people of the two countries, and thanked Myanmar workers for their contribution to Thailand’s economic development. The workers are also encouraged to enter Thailand legally and properly.
Both parties also discussed the Myanmar situation. The Prime Minister expressed hope for peace and stability to quickly return to the country, while Thailand stands ready to provide humanitarian assistance. The Prime Minister and the Myanmar Ambassador also commended public health cooperation between the two countries through donation of COVID-19 vaccines
รัฐบาลไทย-ข่าวทำเนียบรัฐบาล-เลขาธิการนายกรัฐมนตรี วางพวงมาลาเนื่องในวันคล้ายวันสวรรคตพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร 13 ตุลาคม 2564
วันพุธที่ 13 ตุลาคม 2564
เลขาธิการนายกรัฐมนตรี วางพวงมาลาเนื่องในวันคล้ายวันสวรรคตพระบาทสมเด็จพระบรมชนกาธิเบศร มหาภูมิพลอดุลยเดชมหาราช  บรมนาถบพิตร 13 ตุลาคม 2564
เลขาธิการนายกรัฐมนตรี วางพวงมาลาเนื่องในวันคล้ายวันสวรรคตพระบาทสมเด็จพระบรมชนกาธิเบศร มหาภูมิพลอดุลยเดชมหาราช  บรมนาถบพิตร 13 ตุลาคม 2564
เลขาธิการนายกรัฐมนตรี วางพวงมาลาเนื่องในวันคล้ายวันสวรรคตพระบาทสมเด็จพระบรมชนกาธิเบศร มหาภูมิพลอดุลยเดชมหาราช   บรมนาถบพิตร 13 ตุลาคม 2564
วันนี้ (13 ตุลาคม 2564) เวลา 09.00 น. ณ ตึกภักดีบดินทร์ ทําเนียบรัฐบาลนายดิสทัต โหตระกิตย์ เลขาธิการนายกรัฐมนตรี ประธานในพิธี พร้อมด้วยนายประทีป กีรติเรขา รองเลขาธิการนายกรัฐมนตรีฝ่ายการเมือง นายอนุชา บูรพชัยศรี รองเลขาธิการนายกรัฐมนตรีฝ่ายการเมือง นางนิชา หิรัญบูรณะ ธุวธรรม รองเลขาธิการนายกรัฐมนตรีฝ่ายบริหาร และคณะผู้บริหารสํานักเลขาธิการนายกรัฐมนตรี ร่วมน้อมรําลึกเนื่องในวันคล้ายวันสวรรคตพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร 13 ตุลาคม 2564
เลขาธิการนายกรัฐมนตรีวางพวงมาลาถวายสักการะหน้าพระบรมฉายาลักษณ์พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร จากนั้น กล่าวน้อมรําลึกในพระมหากรุณาธิคุณ ดังนี้
"เนื่องในวันคล้ายวันสวรรคตของพระบาทสมเด็จพระบรมชนกาธิเบศรมหาภูมิพลอดุลยเดชมหาราช บรมนาถบพิตร ในวันนี้ ข้าพระพุทธเจ้า นายดิสทัต โหตระกิตย์ เลขาธิการนายกรัฐมนตรี พร้อมด้วยผู้บริหาร ข้าราชการ และบุคลากรสํานักเลขาธิการนายกรัฐมนตรี ต่างมาร้อยรวมดวงใจกันเพื่อแสดงออกถึงความจงรักภักดีและน้อมรําลึกถึงพระมหากรุณาธิคุณอันหาสุดมิได้
นับตั้งแต่พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เสด็จเถลิงถวัลยสิริราชสมบัติ เป็นพระมหากษัตริย์องค์ที่ 9 แห่งพระบรมราชจักรีวงศ์ ได้ทรงพระราชวิริยอุตสาหะปฏิบัติบําเพ็ญพระราชกรณียกิจนานัปการ อันนํามาซึ่งความเจริญรุ่งเรืองและประโยชน์อย่างเอนกอนันต์แก่ประเทศชาติและประชาชนตลอดรัชสมัย ปวงพสกนิกรใต้ร่มพระบารมี ต่างประจักษ์ชัดแจ้งในพระเกียรติคุณ และพระมหากรุณาธิคุณล้นเกล้าล้นกระหม่อม โครงการอันเนื่องมาจากพระราชดําริมากมายหลายพันโครงการ ที่ได้ทรงวางรากฐานการพัฒนา ได้ก่อเกิดประโยชน์อันไพศาล และยังคงเบ่งบานขยายผลการดําเนินงานไปทั่วทุกภูมิภาคของประเทศ หลักปรัชญาของเศรษฐกิจพอเพียงที่พระราชทานไว้ เป็นแนวทางสําคัญที่เป็นภูมิคุ้มกันให้พสกนิกรสามารถดําเนินชีวิตได้อย่างมีคุณภาพในทุกสถานการณ์ของบ้านเมือง การเดินตามรอยพระยุคลบาทส่งผลให้เหล่าราษฎรได้พัฒนาคุณภาพชีวิตให้ดีขึ้น มีความเป็นอยู่อย่างพอเพียง และมีความสุขอย่างยั่งยืน
ปวงข้าพระพุทธเจ้าจักขอสืบสานพระราชปณิธานด้วยความสํานึกในพระมหากรุณาธิคุณเป็นล้นพ้น และจะน้อมนําแนวทางตามพระบรมราโชวาท และพระราชดําริที่ได้พระราชทานไว้เป็นเครื่องยึดเหนี่ยวในการปฏิบัติตนเพื่อให้เกิดประโยชน์สุขแก่ประเทศชาติและประชาชนสืบไป
ในโอกาสนี้ ขอให้ผู้ที่มาร่วมชุมนุมกัน ณ สถานที่แห่งนี้ พร้อมใจกันยืนสงบนิ่ง เพื่อน้อมรําลึกถึงพระมหากรุณาธิคุณอันหาที่สุดมิได้ของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร พระมหากษัตริย์ผู้ทรงเป็นที่รักยิ่งของปวงชนชาวไทย และยังคงสถิตอยู่ในดวงใจของปวงข้าพระพุทธเจ้าตราบนิรันดร์"
เลขาธิการนายกรัฐมนตรีและผู้เข้าร่วมพิธียืนสงบนิ่งน้อมรําลึกในพระมหากรุณาธิคุณ เป็นเวลา 89 วินาที จากนั้นถวายความเคารพหน้าพระบรมฉายาลักษณ์พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เป็นอันเสร็จพิธี
รัฐบาลไทย-ข่าวทำเนียบรัฐบาล-รัฐมนตรีเกษตรฯ กล่าวสุนทรพจน์ในพิธีเปิดงาน International Conference on Food Loss and Waste
วันอังคารที่ 14 กันยายน 2564
รัฐมนตรีเกษตรฯ กล่าวสุนทรพจน์ในพิธีเปิดงาน International Conference on Food Loss and Waste
รัฐมนตรีเกษตรฯ กล่าวสุนทรพจน์ในพิธีเปิดงาน International Conference on Food Loss and Waste ร่วมกับรัฐมนตรีด้านเกษตรและอาหาร จากกลุ่มประเทศ G20 ประเทศอื่น ๆ กว่า 20 ประเทศ และองค์การระหว่างประเทศ
ดร.เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ ร่วมกล่าวสุนทรพจน์ในพิธีเปิดงาน International Conference on Food Loss and Waste ณ เมืองจี่หนาน มณฑลซานตง สาธารณรัฐประชาชนจีน ที่จัดขึ้นระหว่างวันที่ 10 – 11 กันยายน 2564 โดยกระทรวงเกษตรและกิจการชนบทสาธารณรัฐประชาชนจีน ผ่านระบบการประชุมทางไกล โดยในงานมีรัฐมนตรีด้านเกษตรและอาหารจากกลุ่มประเทศ G20 เช่น สหรัฐอเมริกา ฝรั่งเศส ออสเตรเลีย อาร์เจนตินา บราซิล อินโดนีเซีย เม็กซิโก และประเทศอื่น ๆ กว่า 20 ประเทศ องค์การระหว่างประเทศ เช่น FAO IFAD เป็นต้น
รัฐมนตรีว่าการกระทรวงเกษตรและสหกรณ์ กล่าวต่อที่ประชุมว่า ประเทศไทยเล็งเห็นความสําคัญของประเด็นการสูญเสียอาหารและขยะอาหาร ที่ส่งผลกระทบต่อการเสริมสร้างความมั่นคงอาหารของประเทศ โดยประเทศไทยได้มีการขับเคลื่อนการจัดการในเรื่องดังกล่าว ผ่านกลไกการดําเนินงานของคณะกรรมการขับเคลื่อนด้านความมั่นคงอาหารตลอดห่วงโซ่ ภายใต้คณะกรรมการอาหารแห่งชาติ โดยได้มีการแต่งตั้งคณะอนุกรรมการด้านการลดการสูญเสียอาหาร และคณะอนุกรรมการด้านการลดขยะอาหาร เพื่อจัดทําข้อเสนอแนวทางการลดการสูญเสียอาหาร และการลดขยะอาหารของประเทศ รวมถึงขับเคลื่อนการดําเนินงานในการบรรลุเป้าหมายการพัฒนาที่ยั่งยืน
ในฐานะผู้ผลิตและผู้ส่งออกสินค้าเกษตรและอาหารรายใหญ่ของโลก กระทรวงเกษตรและสหกรณ์ได้เน้นย้ําบทบาทการเป็นครัวของโลก โดยการขับเคลื่อนนโยบาย 3S คือ ความปลอดภัยทางอาหาร ความมั่นคงทางอาหาร และความยั่งยืนของทรัพยากร และจากความท้าทายที่ส่งผลกระทบต่อการผลิตสินค้าเกษตรและอาหาร โดยเฉพาะอย่างยิ่ง การเปลี่ยนแปลงสภาพภูมิอากาศ ทําให้การพัฒนาประเทศในอนาคต ต้องมุ่งเน้นการสร้างการเติบโตทางเศรษฐกิจที่เป็นมิตรต่อสิ่งแวดล้อม โดยปรับใช้แนวคิดเศรษฐกิจสู่การพัฒนาที่ยั่งยืน เศรษฐกิจชีวภาพ เศรษฐกิจหมุนเวียน และเศรษฐกิจสีเขียว โดยมุ่งเน้นการสร้างสมดุลของการผลิตสินค้าเกษตร และการอนุรักษ์ทรัพยากรทางการเกษตร ทรัพยากรธรรมชาติและสิ่งแวดล้อม โดยเฉพาะอย่างยิ่งการรักษาความหลากหลายทางชีวภาพ และการใช้ประโยชน์จากทรัพยากรธรรมชาติ ดิน และน้ํา อย่างยั่งยืน
สําหรับประเด็นการสูญเสียอาหารและขยะอาหาร ต้องอาศัยความร่วมมือจากภาครัฐ เอกชน และประชาชน ตลอดห่วงโซ่อุปทานอาหาร ตั้งแต่การผลิตไปจนถึงผู้บริโภค ตลอดจนการขับเคลื่อนตั้งแต่ระดับนโยบายจนถึงการลงมือปฏิบัติจริง เพื่อให้เกิดผลสัมฤทธิ์ในระดับประเทศ ซึ่งการประชุมในวันนี้ เป็นการเปิดประตูสู่ความร่วมมือ เพื่อแลกเปลี่ยนแนวทางการลดการสูญเสียอาหาร และเสริมสร้างความมั่นคงทางอาหาร ระหว่างสาธารณรัฐประชาชนจีน ประเทศไทย และนานาประเทศ ซึ่งถือเป็นมิติของความเป็นหุ้นส่วนการพัฒนา จะสามารถนําพาให้ประชาคมโลกก้าวไปสู่เป้าหมายการพัฒนาที่ยั่งยืน ในอีก 9 ปีข้างหน้านี้ได้
รัฐบาลไทย-ข่าวทำเนียบรัฐบาล-ประกาศ ขสมก. ประจำวันที่ 1 ตุลาคม 2564​ พบพนักงานติดเชื้อไวรัส COVID-19 จำนวน​ 5 ราย​
วันศุกร์ที่ 1 ตุลาคม 2564
ประกาศ ขสมก. ประจําวันที่ 1 ตุลาคม 2564​ พบพนักงานติดเชื้อไวรัส COVID-19 จํานวน​ 5 ราย​
ประกาศ ขสมก. ประจําวันที่ 1 ตุลาคม 2564​ พบพนักงานติดเชื้อไวรัส COVID-19 จํานวน​ 5 ราย​
1)​ พนักงานเก็บค่าโดยสารรถปรับอากาศ สาย 2 เพศหญิง อายุ 22 ปี
2) พนักงานขับรถโดยสารธรรมดา สาย 82 เพศชาย อายุ 48 ปี
3) พนักงานขับรถโดยสารปรับอากาศ สาย A2 เพศชาย อายุ 58 ปี
4) พนักงานขับรถโดยสารธรรมดา สาย 26 เพศชาย อายุ 56 ปี
5) พนักงานขับรถโดยสารธรรมดา สาย 156 เพศชาย อายุ 59 ปี
รัฐบาลไทย-ข่าวทำเนียบรัฐบาล-โฆษกรัฐบาลเผยนายกฯ ห่วงใยพี่น้องประชาชนในพื้นที่เฝ้าระวังน้ำหลาก กำชับหน่วยงานที่เกี่ยวข้องติดตาม ประเมินสถานการณ์ และเตรียมรับมือกรณีเกิดสถานการณ์น้ำหลากและน้ำท่วมฉับพลัน
วันศุกร์ที่ 8 กรกฎาคม 2565
โฆษกรัฐบาลเผยนายกฯ ห่วงใยพี่น้องประชาชนในพื้นที่เฝ้าระวังน้ําหลาก กําชับหน่วยงานที่เกี่ยวข้องติดตาม ประเมินสถานการณ์ และเตรียมรับมือกรณีเกิดสถานการณ์น้ําหลากและน้ําท่วมฉับพลัน
โฆษกรัฐบาลเผยนายกฯ ห่วงใยพี่น้องประชาชนในพื้นที่เฝ้าระวังน้ําหลาก กําชับหน่วยงานที่เกี่ยวข้องติดตาม ประเมินสถานการณ์ และเตรียมรับมือกรณีเกิดสถานการณ์น้ําหลากและน้ําท่วมฉับพลัน
วันนี้ (8 กรกฎาคม 2565) นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม กําชับหน่วยงานที่เกี่ยวข้องประเมินสถานการณ์และเตรียมรับมือกับสถานการณ์น้ําหลาก รวมทั้งแจ้งเตือนให้พี่น้องประชาชนเฝ้าระวังสถานการณ์น้ําหลาก ในช่วงระหว่างวันที่ 8 - 14 กรกฎาคม 2565
โฆษกประจําสํานักนายกรัฐมนตรี กล่าวว่า กรมอุตุนิยมวิทยาได้ประกาศให้เฝ้าระวังพื้นที่เสี่ยงน้ําหลาก และน้ําท่วมฉับพลัน เนื่องจากในช่วงวันที่ 9 - 14 กรกฎาคม 2565 มรสุมตะวันตกเฉียงใต้ที่พัดปกคลุมทะเลอันดามัน ประเทศไทย และอ่าวไทยจะมีกําลังแรงขึ้น รวมทั้งในช่วงวันที่ 10 - 12 กรกฎาคม 2565 ร่องมรสุมจะเลื่อนลงมาพาดผ่านภาคเหนือ ภาคตะวันออกเฉียงเหนือตอนบน เข้าสู่หย่อมความกดอากาศต่ํากําลังแรงบริเวณทะเลจีนใต้ตอนบน ทําให้ประเทศไทยจะมีฝนเพิ่มขึ้น โดยมีฝนตกหนักถึงหนักมากบางแห่งบริเวณภาคเหนือ ภาคตะวันออกเฉียงเหนือ ภาคกลาง รวมถึงกรุงเทพมหานครและปริมณฑล ภาคตะวันออก และภาคใต้
ทั้งนี้ กองอํานวยการน้ําแห่งชาติได้ประเมินสถานการณ์น้ํา พบว่า จะมีปริมาณฝนตกสะสมต่อเนื่อง สถานการณ์น้ําในลําน้ํา และแหล่งน้ําธรรมชาติบางพื้นที่ที่ฝนตกหนักอยู่ในเกณฑ์น้ํามาก จึงอาจส่งผลให้เกิดน้ําหลาก น้ําท่วมฉับพลัน จึงขอให้เฝ้าระวังพื้นที่เสี่ยงน้ําหลาก น้ําท่วมขัง ระดับน้ําเพิ่มขึ้นอย่างฉับพลัน ในช่วงวันที่ 8 – 14 กรกฎาคม 2565
"นายกรัฐมนตรีติดตามสถานการณ์น้ําอย่างใกล้ชิด พร้อมกําชับให้หน่วยงานที่เกี่ยวข้องเตรียมรับมือกับสถานการณ์น้ําหลาก โดยขอให้เฝ้าติดตามสภาพอากาศและสภาพน้ําอย่างต่อเนื่อง โดยเฉพาะพื้นที่ที่มีฝนตกสะสม และพื้นที่เสี่ยงที่เคยเกิดน้ําท่วมเป็นประจํา รวมทั้งให้ตรวจสอบความแข็งแรงของแหล่งกักเก็บน้ํา พร้อมระบายน้ําในพื้นที่ที่มีน้ําท่วมขังอยู่เดิม เพื่อเตรียมพร้อมรับน้ําอย่างมีประสิทธิภาพ ทั้งนี้ นายกรัฐมนตรียังห่วงใยพี่น้องประชาชนในพื้นที่ จึงขอให้หน่วยงานที่เกี่ยวข้องประชาสัมพันธ์สถานการณ์น้ํา รวมทั้งวางแผนเผชิญเหตุรับสถานการณ์ เตรียมพร้อมรับมือ และแจ้งเตือนล่วงหน้า เพื่อให้ประชาชนได้เตรียมพร้อมได้ทันท่วงทีกรณีเกิดการอพยพ ทั้งนี้ ประชาชนสามารถติดตามสถานการณ์น้ําได้ที่ www.rid.go.th http://swoc.rid.go.th/ https://www.facebook.com/Wmsc.Irri หรือสอบถามข้อมูลได้ที่สายด่วนกรมชลประทาน 1460 " นายธนกรฯ กล่าว
รัฐบาลไทย-ข่าวทำเนียบรัฐบาล-การท่าเรือแห่งประเทศไทย ลงนามบันทึกข้อตกลงร่วมกับ กรมการขนส่งทางบก เพื่อบูรณาการข้อมูลด้านการขนส่งสินค้า
วันอังคารที่ 23 สิงหาคม 2565
การท่าเรือแห่งประเทศไทย ลงนามบันทึกข้อตกลงร่วมกับ กรมการขนส่งทางบก เพื่อบูรณาการข้อมูลด้านการขนส่งสินค้า
...
การท่าเรือแห่งประเทศไทย ลงนามบันทึกข้อตกลงร่วมกับ กรมการขนส่งทางบก เพื่อบูรณาการข้อมูลด้านการขนส่งสินค้า
การท่าเรือแห่งประเทศไทย (กทท.) จัดพิธีลงนามบันทึกข้อตกลงระหว่าง กทท. และกรมการขนส่งทางบก (ขบ.) กระทรวงคมนาคม เพื่อบูรณาการข้อมูลสารสนเทศร่วมกันผ่านระบบเครือข่ายคอมพิวเตอร์ และ ช่วยสนับสนุนการปฏิบัติภารกิจในการบริหารจัดการยานพาหนะให้เป็นไปอย่างมีประสิทธิภาพตามที่กฎหมายกําหนด โดยมีนายเกรียงไกร ไชยศิริวงศ์สุข ผู้อํานวยการ กทท. และนายจิรุตม์ วิศาลจิตร อธิบดีกรมการขนส่งทางบก ร่วมลงนาม ในบันทึกข้อตกลง พร้อมด้วย นายเรืองศักดิ์ บําเหน็จพันธุ์ รองผู้อํานวยการ กทท. สายเทคโนโลยีสารสนเทศ นายบัณฑิต สาครวิศวะ ผู้อํานวยการท่าเรือแหลมฉบัง นางสาวรัตนา อิทธิอมร ผู้อํานวยการสํานักการขนส่งสินค้า ขบ. และนายพงศ์ธร จันทราธิบดี ผู้อํานวยการสํานักกฎหมาย ขบ. ร่วมเป็นสักขีพยานฯ ณ ห้องประชุมชั้น 19 อาคาร ที่ทําการ กทท.
สําหรับการบูรณาการข้อมูลดังกล่าว เป็นไปตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม และ ดร.อธิรัฐ รัตนเศรษฐ รัฐมนตรีช่วยว่าการกระทรวงคมนาคม ในการบูรณาการร่วมกันระหว่างหน่วยงาน ในสังกัดกระทรวงคมนาคม เพื่อทําให้เกิดประสิทธิภาพด้านข้อมูลและเกิดประโยชนสูงสุดแก่ผู้ประกอบการด้านการขนส่งในการแลกเปลี่ยนข้อมูลด้านการขนส่งระหว่าง กทท. และ ขบ. โดย กทท. จะนําข้อมูลจาก ขบ. ไปใช้ประโยชน์ ได้แก่ ข้อมูลทางทะเบียนยานพาหนะ ไปใช้ในการดําเนินการในระบบตัดบัญชีใบกํากับการขนย้ายสินค้าทางอิเล็กทรอนิกส์ (e-Matching) ที่พัฒนาเชื่อมโยงข้อมูลเกี่ยวกับกระบวนงานพิธีการส่งออกร่วมกับกรมศุลกากร และข้อมูลใบอนุญาตขับรถ ให้เป็นไปตามข้อบังคับว่าด้วยการรักษาความปลอดภัยของเรือและท่าเรือระหว่างประเทศ (ISPS CODE) ขณะเดียวกัน กทท. จะจัดส่งข้อมูลด้านการบรรทุกสินค้าให้กับ ขบ. เพื่อนําข้อมูลไปวิเคราะห์ความสัมพันธ์ของปริมาณการขนส่งสินค้า ประเภทสินค้า น้ําหนักบรรทุก รถบรรทุกที่เข้าท่าเรือและเข้าใช้งานสถานีขนส่งสินค้า เพื่อไปกําหนดมาตรการการใช้รถที่ใช้ในการขนส่งสัตว์และสิ่งของให้เป็นไปตามพระราชบัญญัติการขนส่งทางบก พ.ศ. 2522 ถือเป็นการดําเนินการตามพระราชบัญญัติการบริหารงานและการให้บริการภาครัฐผ่านระบบดิจิทัล พ.ศ. 2562 ที่กําหนดให้หน่วยงานของรัฐต้องมีการบูรณาการฐานข้อมูลของหน่วยงานของรัฐเข้าด้วยกัน เพื่อประโยชน์ในการบริหารราชการแผ่นดินและการให้บริการประชาชน โดยข้อตกลงความร่วมมือฯ ฉบับนี้มีผลใช้บังคับเป็นระยะเวลา 3 ปี นับตั้งแต่วันที่ลงนามในบันทึกข้อตกลงร่วมกัน ทั้งนี้ วิธีการรับและส่งข้อมูลผ่านระบบเครือข่ายคอมพิวเตอร์จะจัดให้มีมาตรการรักษาความมั่นคงปลอดภัยเป็นไปตามกฎหมายว่าด้วยการคุ้มครองข้อมูลส่วนบุคคลและกฎหมายอื่นๆ ที่เกี่ยวข้อง
ผู้อํานวยการ กทท. กล่าวว่า “กทท. ต้องเร่งให้มีการพัฒนาอย่างเข้มข้นและต่อเนื่อง สําหรับการดําเนินงานด้านข้อมูลดิจิทัลเพื่อพัฒนาการให้บริการ จึงต้องอาศัยความร่วมมือจากหน่วยงานทั้งภายในและภายนอกองค์กร จึงเร่งสร้างเครือข่ายความร่วมมือเพื่อพัฒนาโครงข่ายข้อมูลภาครัฐ ซึ่งจะก่อให้เกิดผลสําเร็จในการพัฒนาองค์กรให้เป็นองค์กรที่สนับสนุนยุทธศาสตร์ชาติด้านการสร้างความสามารถในการแข่งขันอย่างแท้จริง และการลงนามความร่วมมือครั้งนี้ นับเป็นก้าวแรกของการพัฒนาร่วมกันที่จะก่อให้เกิดผลสัมฤทธิ์ในอนาคต เพื่อยกระดับท่าเรือสู่ World Class Gateway Port ต่อไป”
รัฐบาลไทย-ข่าวทำเนียบรัฐบาล-ดร.สาธิต ชวนชาวจังหวัดจันทบุรี ตรวจคัดกรองไวรัสตับอักเสบบี ลดการเกิดมะเร็งตับ
วันศุกร์ที่ 19 สิงหาคม 2565
ดร.สาธิต ชวนชาวจังหวัดจันทบุรี ตรวจคัดกรองไวรัสตับอักเสบบี ลดการเกิดมะเร็งตับ
รัฐมนตรีช่วยว่าการกระทรวงสาธารณสุข เปิด “โครงการภารกิจพิชิตโรคตับจังหวัดจันทบุรี” จัดชุดตรวจ 12,000 ชุด คัดกรองไวรัสตับอักเสบบีให้กับประชาชน พร้อมชวนชาวจันทบุรี อายุ 30 ปีขึ้นไป เข้ารับการตรวจฟรีที่โรงพยาบาลชุมชน รพ.สต.ใกล้บ้าน
รัฐมนตรีช่วยว่าการกระทรวงสาธารณสุข เปิด “โครงการภารกิจพิชิตโรคตับจังหวัดจันทบุรี” จัดชุดตรวจ 12,000 ชุด คัดกรองไวรัสตับอักเสบบีให้กับประชาชน พร้อมชวนชาวจันทบุรี อายุ 30 ปีขึ้นไป เข้ารับการตรวจฟรีที่โรงพยาบาลชุมชน รพ.สต.ใกล้บ้าน เพื่อให้ผู้ป่วยติดเชื้อไวรัสตับอักเสบบีได้รับการรักษาที่รวดเร็ว ค้นพบโรคมะเร็งตับระยะต้นเร็วขึ้นและมีโอกาสหายจากโรคมากขึ้น
วันนี้ (19 สิงหาคม 2565) ที่ โรงพยาบาลขลุง จ.จันทบุรี ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข พร้อมด้วย ผู้บริหารกระทรวงสาธารณสุข เปิด “โครงการภารกิจพิชิตโรคตับจังหวัดจันทบุรี” และกล่าวว่า โรคมะเร็งตับพบมากเป็น 3 อันดับแรก ของจังหวัดจันบุรี โดยพบมากที่สุดในเพศชาย จากข้อมูลศูนย์ความเชี่ยวชาญระดับสูงด้านมะเร็ง โรงพยาบาลพระปกเกล้า จ.จันทบุรี พบว่า สาเหตุหลักเกิดจากไวรัสตับอักเสบบี, ซี และโรคตับแข็งวิธีการป้องกันที่ดีที่สุดคือการรักษาไวรัสตับอักเสบก่อนที่จะเกิดมะเร็งตับและมะเร็งเนื้อตับ ซึ่งพบเป็นมะเร็งตับระยะต้นที่สามารถเบิกค่ารักษาและมีโอกาสหายขาด เพียง 25% เท่านั้น อีก 75% พบเป็นระยะลุกลามแล้ว รักษาหายขาดได้ยากและไม่สามารถเบิกค่ารักษาได้ โรงพยาบาลพระปกเกล้าจึงจัดโครงการภารกิจพิชิตโรคตับจังหวัดจันทบุรี และพระปกเกล้า อีซี ลิเวอร์ คลินิก เพื่อให้ผู้ป่วยไวรัสตับอักเสบบีเข้าถึงการรักษาได้ง่ายขึ้น ลดระยะเวลารอคอยจาก 4 เดือนเป็น 4 สัปดาห์ และลดระยะเวลาพบโรคมะเร็งตับจาก 6 เดือน เป็น 6 สัปดาห์ ทําให้ผู้ป่วยมีโอกาสหายจากทั้ง 2 โรคได้มากขึ้น
ดร.สาธิตกล่าวต่อว่า โครงการภารกิจพิชิตโรคตับจังหวัดจันทบุรี ได้รับการสนับสนุนชุดตรวจจากศูนย์เชี่ยวชาญเฉพาะทางด้านโรคตับอักเสบและมะเร็งตับ คณะแพทยศาสตร์ จุฬาลงกรณ์มหาวิทยาลัย และโรช ไดแอกโนสติกส์ (ประเทศไทย) จํานวน 12,000 ชุด กระจายไปยังทุกอําเภอในจังหวัดจันทบุรี เพื่อตรวจคัดกรองประชาชนกลุ่มเสี่ยงที่มีอายุ 30 ปีขึ้นไป ได้แก่ ผู้สูงอายุ มีประวัติการป่วยด้วยโรคไวรัสตับอักเสบในครอบครัว รวมถึง อสม. ตั้งแต่ 27 กรกฎาคม 2565 ภาพรวมพบผลบวก 4-5% จึงขอเชิญชวนชาวจังหวัดจันทบุรี ที่อายุ 30 ปีขึ้นไป เข้ารับการตรวจคัดกรองไวรัสตับอักเสบบี ที่โรงพยาบาลชุมชน และรพ.สต.ใกล้บ้าน โดยไม่เสียค่าใช้จ่าย หากพบผลผิดปกติจะส่งต่อโรงพยาบาลพระปกเกล้าเพื่อตรวจวินิจฉัยเพิ่มเติมและให้ยาต้านไวรัสเพื่อรักษา หรือหากพบโรคมะเร็งตับระยะต้น จะมีโอกาสรักษาหายขาดได้
************************************ 19 สิงหาคม 2565
รัฐบาลไทย-ข่าวทำเนียบรัฐบาล-นายกรัฐมนตรี ต้อนรับ นายกรัฐมนตรี สปป.ลาว กระชับสัมพันธ์แน่นแฟ้น
วันอังคารที่ 31 พฤษภาคม 2565
นายกรัฐมนตรี ต้อนรับ นายกรัฐมนตรี สปป.ลาว กระชับสัมพันธ์แน่นแฟ้น
วันอังคารที่ 31 พฤษภาคม 2565
ต่อจากนี้ไป ขอเชิญรับฟังไทยคู่ฟ้า ค่ะ
พลเอก ประยุทธ์ จันทร์โอชา นายกรัฐมนตรี เตรียมให้การต้อนรับนายกรัฐมนตรีสาธารณรัฐประชาธิปไตยประชาชนลาวในฐานะแขกของรัฐบาล ในวันพรุ่งนี้(1มิ.ย.65) โดยจะหารือทวิภาคีเพื่อกระชับความสัมพันธ์ระหว่าง 2 ประเทศให้แน่นแฟ้น พร้อมร่วมกําหนดวิสัยทัศน์ในการขับเคลื่อนความสัมพันธ์ ฟื้นฟูเศรษฐกิจ และเสริมสร้างความเข็มแข็งในการรับมือความผันผวนของสถานการณ์ระหว่างประเทศ เช่น ส่งเสริมการค้าการลงทุน ส่งเสริมการไปมาหาสู่ระหว่างประชาชน และอํานวยความสะดวกในการขนส่งสินค้าระหว่างกัน เพื่อสนับสนุนเศรษฐกิจและความเป็นอยู่ของประชาชนในพื้นที่ชายแดน รวมถึงส่งเสริมความเชื่อมโยงในภูมิภาคและการพัฒนาโครงสร้างพื้นฐานโดยเฉพาะการเชื่อมต่อรถไฟลาว-จีนกับระบบรางของไทยด้วย
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี